**ОБЩИНСКА ИЗБИРАТЕЛНА КОМИСИЯ КАЗАНЛЪК**

**П Р О Т О К О Л**

**№ 43**

**Казанлък, 27.10.2019 г.**

Заседанието се откри в 13:00 ч. от Председателя Здравко Балевски, при следния:

**Дневен ред:**

1. Разглеждане на постъпил сигнал от Румяна Друмева, представляваща Коалиция „БСП за България“, с Вх. № 243/27.10.2019 за присъствие на кандидат за общински съветник в СИК 85.

На заседанието присъстват 11 члена на Комисията, следователно е налице нормативно изискуемия кворум и заседанието е законно. Към протокола се прилага присъствен списък с подписите на присъстващите членове на ОИК - Казанлък.

Г-н Балевски приветства присъстващите и предложи да се премине към обсъждане на текущите въпроси по дейността на комисията по предварително обявения дневен ред.

**По т.1 от Дневния ред:**

В Общинска избирателна комисия Казанлък е постъпил сигнал от Румяна Друмева, представляваща Коалиция „БСП за България“, с Вх. № 243/27.10.2019 за присъствие на кандидат за общински съветник в СИК 85 в с. Г. Черковище.

В сигнала се посочва, че в качеството си на кандидата за общински съветник Гинка Желязкова е носела бадж на ПП ГЕРБ и е влизала в изборното помещение.

Общинска избирателна комисия Казанлък извърши проверка на посочения сигнал и установи, че Гинка Вълкова Желязкова – кандидат за общински съветник е влизала в изборното помещение, за да достави храна за присъстващите там членове.

Председателят на Комисията предостави възможност за мнения, предложения и възражения. Премина се в режим на поименно гласуване на предложения проект за решение. „За“ приемане на решението гласуваха 10 от членовете на комисията (Здравко Балевски, Николай Господинов, Таня Димитрова Йорданка Арнаудова, Петър Иванов, Тюркян Салиева, Милена Кацарова, Ваня Андреева, Спас Спасов, Мартина Кулева и). „Против“ приемане на решението гласува Любомир Денков.

 С оглед изложеното на основание чл. 87, ал. 1, т. 22, във връзка с чл.186, ал.1 от Изборния кодекс, Общинска избирателна комисия Казанлък взе следното:

**РЕШЕНИЕ № 196**

ОИК приема, че има извършено нарушение по сигнал от Румяна Друмева, представляваща Коалиция „БСП за България“, с Вх. № 243/27.10.2019, изразяващо се във влизане в изборното помещение на лица, които нямат право на това. Комисията приема, че деянието е маловажно по смисъла на чл.28 от Закона за административните нарушения и наказания и следва лицето да бъде предупредено, тъй като не е възпрепятствано гласуването, нито е попречило за правилното протичане на изборния ден.

Решението подлежи на обжалване пред Централната избирателна комисия в тридневен срок от обявяването му.

Поради изчерпване на дневния ред заседанието бе закрито в 13:10 часа.

 **ПРЕДСЕДАТЕЛ:** …………………………….

 /ЗДРАВКО БАЛЕВСКИ/

 **СЕКРЕТАР:**..…………………………….

 /ТАНЯ ДИМИТРОВА/